Óvissu um framtíð álversins í Straumsvík er eytt með viðauka við orkusamning fyrirtækisins og Landsvirkjunar.
Tilkynnt var um viðaukann undir hádegið. Eins og áður kveður samningurinn á um sölu á 390 megavöttum á ári og hann gildir til ársins 2036. Í samgeiginlegri yfirlýsingu segir að með breytingunum sé styrkari stoðun rennt undir samkeppnishæfni álversins í Straumsvík. Grunnur raforkuverðsins hefur tekið breytingum, en áfram er hann bundinn bandaríkjadal og tengdur við bandaríska neysluvísitölu, en hann er einnig að litlum hluta tengdur álverði. Rio Tinto kvartaði í júlí í fyrra til Samkeppsinseftirlitsins vegna Landsvirkjunar, en að mati fyrirtækisins fólst í samningi fyrirtækjanna mismunum og að Landsvirkjun hafi misnotað markaðsráðandi stöðu sína með mismunandi verðlagningu og langtímaorkusamningum. Í febrúar tilkynntu stjórnendur Rio Tinto að starfsemin yrði endurskoðuð og álverinu hugsanlega lokað. Í fréttatilkynningu Landsvirkjunar og Rio Tinto í dag segir Rannveig Rist forstjóri Rio Tinto á Íslandi að með viðaukanum sé óvissu um starfsemina í Straumsvík eytt og nú sé hægt að einbeita sér að framleiðslu hágæða áls. Samningur fyrirtækjanna verður ekki gerður opinber að svo stöddu.
Rio Tinto, eigandi álversins í Straumsvík hefur dregið kvörtun sína til Samkeppniseftirlitsins um orkusölu Landsvirkjunar til baka eftir að fyrirtækin náðu samkomulagi um viðauka við orkusamninginn. Óvissu um framtíð álversins hafi verið eytt.